சேரா பேலின்

சேரா ஹீத் பேலின் (அல்லது சாரா ஹீத் பேலின்) (Sarah Heath Palin, பி. பெப்ரவரி 11, 1964) அமெரிக்காவின் அரசியலாளர்,விமர்சகர் மற்றும் நூலாசிரியர் ஆவார். 2006முதல் 2009 வரை அலாஸ்கா ஆளுநராகப் பதவி வகித்தவர். அலாஸ்காவின் முதலாம் பெண் ஆளுநரும் அலாஸ்கா வரலாற்றில் மிக இளவயது ஆளுநரும் இவரே.

2008, ஆகஸ்ட் 29ஆம் தேதி 2008 குடியரசுத் தலைவர் தேர்தலில் குடியரசுக் கட்சி வேட்பாளர் ஜான் மெக்கெய்ன் பேலினை துணைத் தலைவர் வேட்பாளராகத் தேர்ந்தெடுத்தார். இதனால் இவர் குடியரசுக் கட்சி வரலாற்றில் முதலாம் பெண் துணைத் தலைவர் வேட்பாளர் ஆனார். அமெரிக்க வரலாற்றிலேயே ஜெரல்டீன் ஃபெராரோக்கு பிறகு ஒரு முக்கிய கட்சியைச் சேர்ந்த இரண்டாம் பெண் துணைத் தலைவர் வேட்பாளர் ஆவார்.

அலாஸ்காவின் வசில்லா நகர கவுன்சில் உறுப்பினராக 1992 - 1996 வரை இருந்தார், 1996 - 2002 வரை அந்நகரின் மேயராக இருந்தார்.

குறிப்புகளும் மேற்கோள்களும் 

ஐக்கிய அமெரிக்க மாநில ஆளுனர்கள்
1964 பிறப்புகள்
வாழும் நபர்கள்
ஆங்கில அமெரிக்கர்கள்
அமெரிக்கப் பெண் எழுத்தாளர்கள்
இருபத்தொராம் நூற்றாண்டு அமெரிக்க எழுத்தாளர்கள்